‘আমাদের ছোট্ট পৃথিবী…’ দুই থেকে তিন হচ্ছেন পরিণীতি-রাঘব

কলকাতা: বলিউডে খুশির খবর। এবার দুই থেকে তিন হওয়ার পালা পরি-রাঘবের (Parineeti Chopra Raghav Chadha Baby )। ইনস্টাগ্রাম পোস্টে অনুরাগীদের সুখবর জানিয়েছেন তাঁরা। মা-বাবা হতে চলেছেন পরিণীতি চোপড়া এবং রাঘব চাড্ডা (Raghav Chadha)। সোমবার সকালে সুখবর দিলেন হবু মা পরিণীতি চোপড়া (Parineeti Chopra)। ইনস্টাগ্রামে পোস্ট করে নতুন অতিথি আসার খবর দিলেন হবু মা। পরিণীতির অন্তঃসত্ত্বা হওয়া নিয়ে বি-টাউনে দিনকয়েক ফিসফিসানি চলছিল। সোমবার মন ভালো করা বিশেষ পোস্ট করে খুশির খবর জানালেন পরি।

বাবা-মা হতে চলেছেন পরিণীতি চোপড়া এবং রাঘব চাড্ডা। সোমবার ইনস্টাগ্রামে একটি সুন্দর পোস্টের মাধ্যমে তাঁরা জানিয়েছেন, খুব তাড়াতাড়ি একটি ফুটফুটে সন্তানের আগমন হতে চলেছে পরিবারে। এই খবরটি শুনে খুশি সকলে। সুন্দর একটি পোস্ট করে মা হওয়ার খবর দিলেন অভিনেত্রী। একটি ছবি এবং একটি ভিডিয়ো পোস্ট করেছেন তিনি। প্রথম ছবিটি কেকের। কেকের উপর লেখা ১+১=৩। পাশে ছোট্ট দু’টি পায়ের ছাপ। পোস্টের সঙ্গে পরিণীতি লিখেছেন, ‘আমাদের ছোট্ট পৃথিবী…..ধীরে ধীরে তৈরি হচ্ছে। ঈশ্বরের কাছে আমরা কৃতজ্ঞ।’ এছাড়া দু’জনের একসঙ্গে পথচলার একটি ভিডিও পোস্ট করেন অভিনেত্রী। ওই মিষ্টি পোস্ট দেখে বেজায় খুশি অনুরাগীরা। পরিণীতির পোস্ট শুভেচ্ছা জানিয়েছেন সোনম কাপুর, ভূমি পেডনেকর, অনন্যা পাণ্ডে-সহ বলিউডের অনেকই।

আরও পড়ুন:মিমির বিকিনি লুক ভাইরাল হতেই ফের ডাক বলিউডে! কার ছবিতে !

গত ২০২৩ সালের সেপ্টেম্বরে ঘর বাঁধেন রাঘব-পরিণীতি। রাজস্থানের উদয়পুরে বসে বিয়ের আসর। তার মাসছয়েক পর থেকে বি-টাউনে কান পাতলে শোনা যেত পরিণীতির অন্তঃসত্ত্বা হওয়ার খবর। কারণ, তাঁকে নাকি একটি অনুষ্ঠানে ঢিলেঢালা পোশাকে দেখা গিয়েছিল। অনেকেই দাবি করেছিলেন ঢিলেঢালা কাফতানের আড়ালেই নাকি বেবিবাম্প লুকোচ্ছেন অভিনেত্রী। যদিও সে সময় অন্তঃসত্ত্বা হওয়ার গুঞ্জন উড়িয়ে দিয়েছিলেন রাঘব ঘরনি। পরিণীতি অবশ্য জানিয়েছিল, কেউ ঢিলে পোশাক পরছে মানেই মা হতে চলেছেন, এই ধারণা একেবারেই যুক্তিসঙ্গত নয়। পাশাপাশি জানিয়েছিলেন, সুখবর থাকলে নিশ্চয় তিনি জানাবেন। কথা রাখলেন পরিণীতি।  সম্প্রতি কপিল শর্মার শোয়ে পরিণীতির অন্তঃসত্ত্বা হওয়ার গুঞ্জন নিয়ে বোমা ফাটান আপ সাংসদ রাঘব। খুব তাড়াতাড়ি সুখবর দেবেন বলেই দাবি করেন। তার মাসখানেকের মধ্যেই সুখবর দিলেন পরিণীতি।

View this post on Instagram

A post shared by @parineetichopra

অন্য খবর দেখুন